A holland és magyar hatóságok sikeres lajosmizsei házkutatásának köszönhetően több, nem csak hazánkban védett állat került megmentésre.

Holland rendőrök és a Kecskeméti Rendőrkapitányság Lajosmizsei Rendőrőrs munkatársai 2016. november 22-én közösen tartottak házkutatást egy lajosmizsei ingatlan területén, mivel a tulajdonos ellen a holland hatóság folytat eljárást.

A több hektáros területen tartott ellenőrzés során több száz magyar és egzotikus madarat találtak a rendőrök és a társhatóságok munkatársai. A lefoglalt állatok között több olyan madár is volt, mint például az Amazona Auropalliata vagy a Skarlát Íbisz, amely nem csak hazánkban, hanem a Washingtoni Egyezmény, a CITES által is védelem alá esik és tartásuk engedélyhez kötött. Ilyen engedéllyel nem rendelkezett a gyanúsított.

A lajosmizsei nyomozók 2016. november 25-én természetkárosítás bűntett elkövetésének megalapozott gyanúja miatt gyanúsítottként hallgatták ki G. Zoltán 42 éves helyi lakost, aki szabadlábon védekezhet.